
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 111
                                                               din 27 aprilie 2023
privind aprobarea Programului anual pentru anul 2023, al finanțărilor nerambursabile alocate de la bugetul local al Municipiului Sighișoara 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.986/20.04.2023 şi la Consiliul Local Sighișoara cu nr. 15.787/26.04.2023, de referatul de aprobare, înregistrat cu nr. 14.985/20.04.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, cu precădere cele ale art. 6 și ale art. 15 alin. (1);

Având în vedere Hotărârea Consiliului Local Sighișoara nr. 63 din 30.03.2023 privind aprobarea rectificării bugetului general al unității administrativ - teritoriale pe anul 2023, prin care au fost stabilite și fondurile destinate finanţărilor nerambursabile alocate de la bugetul local al Municipiului Sighişoara pentru activităţi nonprofit de interes local, în domeniul Cultură, Recreere, Religie;

Având în vedere Regulamentul privind regimul finanţărilor nerambursabile alocate de la bugetul local al Municipiului Sighişoara pentru activităţi nonprofit de interes local, aprobat prin Hotărârea Consiliului Local Sighișoara nr. 59/11.04.2017;
Având în vedere Raportul de specialitate al Compartimentului Relația cu Unități Școlare și Zone Verzi – Serviciul Monitorizare Servicii de Utilități Publice, Guvernanță Corporativă și Transport Public Local și al Biroului Buget, Contabilitate, Salarizare, înregistrat cu nr. 14.987/20.04.2023, prin care se propune aprobarea Programului anual pentru anul 2023, al finanțărilor nerambursabile alocate de la bugetul local al Municipiului Sighișoara; 
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d), alin. (7) lit. d) și lit. f) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

 H O T Ă R Ă Ş T E:

Art. 1. Se aprobă programul anual pentru anul 2023, al finanţărilor nerambursabile de la bugetul local al Municipiului Sighişoara, prevăzut în Anexa nr. 1, care face parte integrantă din prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Relația cu Unități Școlare și Zone Verzi – Serviciul Monitorizare Servicii de Utilități Publice, Guvernanță Corporativă și Transport Public Local, Biroul Buget, Contabilitate, Salarizare – Direcţia Economică, Serviciul Relații Publice și Comunicare, Biroul Juridic, Serviciul Achiziţii, Investiții, Fonduri Europene din cadrul Municipiului Sighișoara și membrii Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local.
Art. 3. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.


PREŞEDINTE DE ŞEDINŢĂ,

  

        Moiseș Florian Dan   
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Relația cu Unități Școlare și Zone Verzi – Serviciul Monitorizare Servicii de Utilități Publice,      

                                                                                                              Guvernanță Corporativă și Transport Public Local;
  1 ex. Serviciul Relaţii Publice şi Comunicare;

  1 ex. Biroul Buget, Contabilitate, Salarizare – Direcţia Economică;

  1 ex. Serviciul Achiziţii, Investiții Fonduri Europene;

  1 ex. Biroul Juridic;

  6 ex. membrii și secretarul Comisiei de evaluare și selecționare a proiectelor de finanțare nerambursabilă alocate de la 

                                                          bugetul local al municipiului Sighișoara pentru activități nonprofit de interes local.

18 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 111/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


